open-index/open-wikipedia-markdown huggingface dataset:
ভারতীয় প্রযুক্তিবিদ্যা প্রতিষ্ঠান পাটনা

**ভারতীয় প্রযুক্তিবিদ্যা প্রতিষ্ঠান পাটনা** (ইন্ডিয়ান ইনস্টিটিউট অফ টেকনোলজি পাটনা, সংক্ষেপে: আইআইটি পাটনা বা আইআইটিপি) ভারতের পাটনা শহরের অদূরে অবস্থিত বিজ্ঞান, প্রকৌশল ও প্রযুক্তি বিষয়ে শিক্ষা ও গবেষণার একটি স্বশাসিত প্রতিষ্ঠান। এটি ভারত সরকার কর্তৃক জাতীয় গুরুত্ব সম্পন্ন একটি শিক্ষা প্রতিষ্ঠান হিসাবে স্বীকৃত।  আইআইটি পাটনা জাতীয় জ্ঞান নেটওয়ার্ক (এনকেএন) এর অংশ, যা ভারতে সকল জ্ঞান সম্পর্কিত প্রতিষ্ঠানগুলির জন্য উচ্চ গতিসম্পন্ন কেন্দ্রীয় নেটওয়ার্কিং ব্যবস্থা করে যা ভারতবর্ষের সমস্ত বৈজ্ঞানিক সম্প্রদায়কে একত্রিত করে।

## প্রতীক সম্পর্কে

প্রতীক হিসাবে *গিয়ার চাকা*টি প্রযুক্তির প্রতিনিধিত্ব করে, অন্যদিকে পারমাণবিক কক্ষপথ বিজ্ঞানকে বোঝায়। এদের মধ্যে সূর্য দ্বারা বোঝানো হয়েছে যে প্রযুক্তিগত বিষয়গুলির সঙ্গে বিজ্ঞান বিষয়গুলি সমভাবে অধ্যয়ন করা হয়। গাণিতিক প্রতীক পাই (π) এবং শূন্য (০) মহাত্মা গণিতবিদ আর্যভট্টের প্রচেষ্টাকে বোঝায়, যিনি প্রাচীন মগধ সাম্রাজ্যের অধিবাসী। লোগো বা প্রতীকটিকে ঘিরে জাফরান এবং সবুজ পটি ভারতের জাতীয় পতাকার প্রতিনিধিত্ব করে। সংস্কৃত শ্লোক "বিদ্যার্থী লভতে বিদ্যাম" কথার অর্থ হল বিদ্যা তাঁর দ্বারাই প্রাপ্ত হয় যিনি এটি কামনা করেন। 

## ক্যাম্পাস এবং অবস্থান
 

আইআইটি পাটনা ক্যাম্পাস পাটনা শহর থেকে ৩৫ কিলোমিটার দূরে আমহারা, বিহতা এলাকায় ৫০১ একর (২০৩ হেঃ) জমির ওপর অবস্থিত।  আইআইটি পটনার বিহতা ক্যাম্পাস এর  ভিত্তি প্রস্তর ২০১১ সালে কপিল সিবাল কর্তৃক স্থাপিত হয়।  আইআইটি পাটনার নতুন সেশন (জুলাই ২০১৫ থেকে) বিহতায় অবস্থিত তার স্থায়ী ক্যাম্পাসে শুরু করে। ২৫শে জুলাই ২০১৫ তারিখে প্রধানমন্ত্রী নরেন্দ্র মোদী বিহতা ক্যাম্পাসটির উদ্বোধন করেন।  এর আগে, পাটলিপাড়া কলোনি, পাটনার একটি ১০ একর (৪.০ হেক্টর)এর অস্থায়ী কমপ্লেক্সে, যেটি তার আগে নবীন সরকারি পলিটেকনিক ব্যবহার করছিল, এই প্রতিষ্ঠানটি কাজ করছিল।

### বিজ্ঞান ব্লক
বিজ্ঞান ব্লকে শ্রেণীকক্ষ, ফ্যাকাল্টি কক্ষ এবং পদার্থবিজ্ঞান, রসায়ন ও গণিতের জন্য ল্যাবরেটরি রয়েছে। এর মধ্যে পদার্থবিদ্যা বিভাগে আছে বস্তুগত গবেষণা এবং অপটিক্স গবেষণার সুবিধা, রসায়ন বিভাগে আছে রসায়ন যন্ত্র এবং রসায়ন বিষয়ক গবেষণার সুবিধা এবং গণিত বিভাগে আছে গণনামূলক গবেষণার সুবিধা।

## ছাত্র জীবন ও সংস্কৃতি
### সু্যোগ - সুবিধা
#### ছাত্রাবাস
আইআইটি পাটনার ছাত্রদের ক্যাম্পাসের মধ্যেই এ, বি, সি, ডি এই চারটি ব্লক এ রাখা হয়। ছাত্র আবাসনের মধ্যেই রয়েছে একটি জিমখানা। ছাত্রী দের জন্য রয়েছে একটি আলাদা ছাত্রী আবাস। উভয় আবাসেই সাধারণ কক্ষ রয়েছে এবং মেস ব্যবস্থাও রয়েছে, যেখানে স্বাস্থ্যকর এবং সুস্বাদু খাবার পাওয়া যায়। এখানে ক্রিকেট ও ফুটবল মাঠের সঙ্গে বাস্কেটবল, ভলিবল, টেনিস এবং ব্যাডমিন্টন খেলার কোর্টও রয়েছে। টেবিল টেনিস, ক্যারম ইত্যাদির মতো ইন্ডোর খেলার সুবিধাও রয়েছে।

## তথ্যসূত্র

## বহিঃসংযোগ
* 

বিষয়শ্রেণী:ভারতীয় প্রযুক্তিবিদ্যা প্রতিষ্ঠান
বিষয়শ্রেণী:২০০৮-এ বিহারে প্রতিষ্ঠিত
বিষয়শ্রেণী:পাটনার বিশ্ববিদ্যালয় ও মহাবিদ্যালয়
বিষয়শ্রেণী:২০০৮-এ প্রতিষ্ঠিত শিক্ষাপ্রতিষ্ঠান
অ্যানেট বেনিং

**অ্যানেট ক্যারল বেনিং** (ইংরেজি: Annette Carol Bening; জন্ম: ২৯শে মে ১৯৫৮) হলেন একজন মার্কিন অভিনেত্রী। তিনি ১৯৮০ সালে কলোরাডো শেকসপিয়ার ফেস্টিভ্যাল কোম্পানির হয়ে তার মঞ্চ কর্মজীবন শুরু করেন এবং ১৯৮৪ সালে আমেরিকান কনজারভেটরি থিয়েটারে লেডি ম্যাকবেথ চরিত্রে অভিনয় করেন। ১৯৮৭ সালে *কোস্টাল ডিসটার্বেন্স* দিয়ে তার ব্রডওয়ে মঞ্চে অভিষেক হয় এবং এই কাজের জন্য তিনি মঞ্চনাটকে শ্রেষ্ঠ অভিনেত্রী বিভাগে টনি পুরস্কারের মনোনয়ন লাভ করেন। তিনি *[[দ্য গ্রিফ্‌টার্স (চলচ্চিত্র)|দ্য গ্রিফ্‌টার্স]]* (১৯৯০), *[[অ্যামেরিকান বিউটি (১৯৯৯-এর চলচ্চিত্র)|আমেরিকান বিউটি]]* (১৯৯৯), *[[বিয়িং জুলিয়া]]* (২০০৪) ও *[[দ্য কিডস আর অল রাইট (চলচ্চিত্র)|দ্য কিডস আর অল রাইট]]* চলচ্চিত্রে অভিনয়ের জন্য চারবার একাডেমি পুরস্কারের মনোনয়ন লাভ করেন। এছাড়া তিনি *আমেরিকান বিউটি* চলচ্চিত্রের জন্য শ্রেষ্ঠ অভিনেত্রী বিভাগে বাফটা পুরস্কার ও স্ক্রিন অ্যাক্টরস গিল্ড পুরস্কার অর্জন করেন এবং *বিয়িং জুলিয়া* ও *দ্য কিডস আর অল রাইট* চলচ্চিত্রে অভিনয়ের জন্য দুটি গোল্ডেন গ্লোব পুরস্কার অর্জন করেন। টেলিভিশনে *মিসেস হ্যারিস* টিভি চলচ্চিত্রে অভিনয়ের জন্য তিনি একটি প্রাইমটাইম এমি পুরস্কারের মনোনয়ন লাভ করেন। চলচ্চিত্রে অবদানের জন্য ২০০৬ সালে হলিউড ওয়াক অব ফেমে তার নামে একটি তারকা খচিত হয়।

## ব্যক্তিজীবন
বেনিং ১৯৮৪ সালের ২৬শে মে পোশাক পরিকল্পনাকারী জে. স্টিভেন হোয়াইটের সাথে বিবাহ বন্ধনে আবদ্ধ হন। ১৯৯১ সালে তাদের বিবাহ বিচ্ছেদ হয়। পরে ১৯৯২ সালের ৩রা মার্চ তিনি অভিনেতা ওয়ারেন বেটিকে বিয়ে করেন। তাদের চার সন্তান রয়েছে। ইউনিভার্সাল লাইফ চার্চ মনাস্টেরি তাকে মন্ত্রীর পদ প্রদান করে।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯৫৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:কানসাসের অভিনেত্রী
বিষয়শ্রেণী:কানসাসের ডেমোক্র্যাট
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:মার্কিন শেকসপিয়রীয় অভিনেত্রী
বিষয়শ্রেণী:সান ফ্রান্সিস্কো স্টেট বিশ্ববিদ্যালয়ের প্রাক্তন শিক্ষার্থী
বিষয়শ্রেণী:গোল্ডেন গ্লোব পুরস্কার (সেরা অভিনেত্রী - নাট্য চলচ্চিত্র) বিজয়ী
বিষয়শ্রেণী:শ্রেষ্ঠ অভিনেত্রী বিভাগে বাফটা পুরস্কার বিজয়ী
বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী
বিষয়শ্রেণী:স্যাটেলাইট পুরস্কার বিজয়ী
বিষয়শ্রেণী:ব্রিটিশ বংশোদ্ভূত অভিনেত্রী
বিষয়শ্রেণী:জার্মান বংশোদ্ভূত অভিনেত্রী
বিষয়শ্রেণী:সান ডিয়েগোর অভিনেত্রী
বিষয়শ্রেণী:গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র) বিজয়ী
বিষয়শ্রেণী:স্ক্রিন অ্যাক্টরস গিল্ড পুরস্কার (সেরা অভিনেত্রী - চলচ্চিত্র) বিজয়ী
বিষয়শ্রেণী:গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র) বি�
বিষয়শ্রেণী:সান ফ্রান্সিসকো স্টেট বিশ্ববিদ্যালয়ের প্রাক্তন শিক্ষার্থী
ভারতীয় প্রযুক্তিবিদ্যা প্রতিষ্ঠান ভুবনেশ্বর

**ভারতীয় প্রযুক্তিবিদ্যা প্রতিষ্ঠান ভুবনেশ্বর** বা **ইন্ডিয়ান ইনস্টিটিউট অফ টেকনোলজি ভুবনেশ্বর** (আইআইটি ভুবনেশ্বর বা আইআইটি বিবিএস) হল ভারতের একটি সরকারি প্রকৌশল প্রতিষ্ঠান, যা ২০০৮ সালে ভারত সরকার কর্তৃক ভারতের ওড়িশা রাজ্যের ভুবনেশ্বর শহরে প্রতিষ্ঠিত হয়। এটি আটটি নতুন **ইন্ডিয়ান ইনস্টিটিউট অব টেকনোলজি** (আইআইটি) এর মধ্যে একটি। ইনস্টিটিউট অব টেকনোলজী (সংশোধনী) অ্যাক্ট, ২০১১ এর অধীন ভারত সরকারের মানব সম্পদ উন্নয়ন মন্ত্রণালয় কর্তৃক এই আটটি আইআইটি প্রতিষ্ঠিত, এবং বেনারস হিন্দু বিশ্ববিদ্যালয়টি আইআইটি'তে রূপান্তরিত।   এই আইনটি ২৪শে মার্চ ২০১১  তে লোকসভায় এবং ৩০শে এপ্রিল ২০১২ তে রাজ্যসভায় পাস হয়।  এটি ২০০৮ সালের ২৩শে জুলাই আইআইটি খড়গপুরের ক্যাম্পাস থেকে কাজ শুরু করে এবং ২২শে জুলাই ২০০৯ সালে ভুবনেশ্বর শহরে স্থানান্তরিত হয়। 

এই শিক্ষা প্রতিষ্ঠানটি বি.টেক, এম. টেক এবং পিএইচ.ডি ডিগ্রির জন্য শিক্ষার্থী ভর্তি নেয়।   ২০১৫-১৬ শিক্ষাবর্ষ থেকে ইনস্টিটিউট অব টেকনোলজি আরুগুল এর স্থায়ী ক্যাম্পাস থেকে কাজ শুরু করেছে। ক্লাসগুলো আরুগুল এর স্থায়ী ক্যাম্পাসে অনুষ্ঠিত হয়। শিক্ষাবর্ষ প্রতি বছর জুলাই মাসে শুরু হয়। বর্তমানে, অধ্যাপক আর.ভি.রাজকুমার ইনস্টিটিউটের পরিচালক।

## ইতিহাস
### আগের বিতর্ক

উড়িষ্যাতে আইআইটি প্রতিষ্ঠার দাবী দীর্ঘ কয়েক দশক ধরে ছিল। কেন্দ্রের অর্থানুকুল্যে পরিচালিত শিক্ষা ও গবেষণা প্রতিষ্ঠান গুলির মধ্যে ক্রমতালিকায়  নিচের দিকের থাকা রাজ্য হওয়ায়, কংগ্রেস নেতৃত্বাধীন কেন্দ্রীয় সরকারের প্রতি অবহেলার দৃঢ় অভিযোগ রয়েছে।  ওড়িশায় স্থানীয়ভাবে বহু বিক্ষোভের ঘটনা ঘটেছে, জাতীয় ছাত্র ইউনিয়ন (এনএসইউআই), এবং বিশিষ্ট অনাবাসী ভারতীয় শিক্ষাবিদগণ দ্বারা। আগামী ওড়িশা নামে একটি সংস্থা গঠিত হয়েছিল, যারা রাজ্য জুড়ে গণ আন্দোলনের নেতৃত্ব দেয়।  ওড়িশাকে অবহেলা নিয়ে বিক্ষিপ্ত হিংসার ঘটনাও ঘটেছে।  ওড়িশার মুখ্যমন্ত্রী নবীন পট্টনায়েক সহ রাজনীতিবিদেরা নতুন দিল্লির ইউপিএ সরকার দ্বারা রাজ্যের প্রতি তীব্র অবহেলার চিহ্ন হিসাবে এই বিতর্কিত বিষয়টি তুলে ধরেন।   মে ২০০৭ সালে, এটি ভারতীয় সংসদে একটি প্রধান বিতর্কিত বিষয় হয়ে ওঠে।  রাজ্যের অর্থনৈতিক উন্নয়নকে উপেক্ষা করার জন্য ক্ষমতাসীন ইউপিএ সরকারকে দোষী সাব্যস্ত করে বিরোধী এনডিএ দল ভারতীয় সংসদ পরিত্যাগ করে।  কিছু গণমাধ্যমের সমীক্ষায় বলা হয় যে কংগ্রেস পার্টি নেতৃত্বাধীন ইউপিএ সরকার এই বিষয়টিতে বিব্রত হয়েছে।  অবশেষে, এইচআরডি মন্ত্রী অর্জুন সিং অপেক্ষাকৃত নরম হন এবং আইআইটি ভুবনেশ্বর প্রতিষ্ঠার দিকে অগ্রসর হন। 

## ক্যাম্পাস এবং অবস্থান
থাম্ব|ভুবনেশ্বর ক্যাম্পাস

### স্থায়ী ক্যাম্পাস
শিক্ষাপ্রতিষ্ঠানটির স্থায়ী বিদ্যায়তনের জন্য ওড়িশা সরকার ৯৩৬ একর সরকারি জমি বরাদ্দ করেছে। উপরন্তু, জমিটি সন্নিহিত করার জন্য রাজ্য সরকার নিজের খরচে প্রায় ১৬ একর বেসরকারী জমি অধিগ্রহণ করেছে। ভুবনেশ্বরের উপকণ্ঠে আরুগুল এ স্থায়ী ক্যাম্পাসের ভিত্তি প্রস্তর স্থাপন করা হয় ১২ই ফেব্রুয়ারি ২০০৯ সালে। ওড়িশা সরকার জাতীয় মহাসড়ক ৫ থেকে ৪ লেন যুক্ত অভিগমন রাস্তা নির্মাণ এবং ক্যাম্পাসে জল ও বিদ্যুৎ সরবরাহের ব্যবস্থায় উল্লেখযোগ্য অগ্রগতি এনেছে। ওড়িশা সরকার পুরী-কোনারক উপকূল রেখা বরাবর ৭৫ একর জমিতে জলবায়ু পরিবর্তনের গবেষণার জন্য একটি উদ্ভাবক কেন্দ্র স্থাপনের জন্য সম্মত হয়েছে।

## তথ্যসূত্র

## বহিঃসংযোগ

বিষয়শ্রেণী:ভারতীয় প্রযুক্তিবিদ্যা প্রতিষ্ঠান
বিষয়শ্রেণী:২০০৮-এ প্রতিষ্ঠিত শিক্ষাপ্রতিষ্ঠান
ইউকি ভাম্ব্রি

**ইউকি ভাম্ব্রি** (, জন্ম: ৪ জুলাই, ১৯৯২) ভারত থেকে একজন পেশাদার টেনিস খেলোয়াড়। তিনি প্রাক্তন ১ নম্বর জুনিয়র টেনিস খেলোয়াড় 
এবং ২০০৯ অস্ট্রেলিয়ান ওপেনের ছেলেদের একক এর বিজয়ী। তিনি প্রথম ভারতীয় যে জুনিয়র অস্ট্রেলিয়ান ওপেন শিরোপা জিতেছেন এবং ইতিহাসে চতুর্থ ভারতীয় যে একটি গ্র্যান্ড স্ল্যাম চ্যাম্পিয়নশিপে জুনিয়র একক শিরোনাম জিতেছেন।। ডেভিস কাপে তিনি ভারতের হয়ে প্রতিনিধিত্ব করেন।

## ব্যক্তিগত ও প্রাথমিক জীবন
ভাম্ব্রি ৬ বছর বয়সে টেনিস খেলতে শুরু করেন। তার বাবা চন্দর এবং মা ইন্দু। তিনি পরিবারের কনিষ্ঠতম। তার বোনেরা অঙ্কিতা ভাম্ব্রি ও সানা ভাম্ব্রি এবং তার খুড়তুত বোন আর ভাই, প্রেরণা ভাম্ব্রি এবং প্রতীক ভাম্ব্রি সবাই টেনিস খেলোয়াড়। তার প্রথম টেনিস কোচ ছিলেন আদিত্য সাচদেবা। বর্তমানে তিনি ইমপ্যাক্ট টেনিস একাডেমি প্রশিক্ষক স্টিফেন কুন এবং অভিমন্য সিংহের কাছে থেকে প্রশিক্ষণ গ্রহণ করছেন।

## জুনিয়র কর্মজীবন
২০০৯ সালের ফেব্রুয়ারি মাসে, ভাম্ব্রি বিশ্বের জুনিয়র র্যাঙ্কিংয়ে ১ নম্বর স্থানে পৌঁছে যান। এবং তিনি জুনিয়র অস্ট্রেলিয়ান ওপেন একক খেতাব জিতেছিলেন। তিনি মাত্র ১৬ বছর বয়সে অরেঞ্জ বোলের খেতাব জয়ী প্রথম ভারতীয় হিসেবে ইতিহাস রচনা করেন।

## পেশাদারী কর্মজীবন
### ২০০৯
২০০৯ সালে, ভাম্ব্রি জুনিয়র অস্ট্রেলিয়ান ওপেন জিতেছিলেন। ইউকে আইটিএফ ফিউচারস ইভেন্টে ভারত দিল্লিতে অনুষ্ঠিত হয়, যেখানে তিনি টুর্নামেন্টটি ফিউচারের ইভেন্ট জয় করার জন্য সর্বকনিষ্ঠ ভারতীয় হন। বিশ্ব গ্রুপের প্লে অফস-এ দক্ষিণ আফ্রিকার বিপক্ষে তিনি ডেভিস কাপে আত্মপ্রকাশ করেছিলেন।

### ২০১০
২০১০ সালে, আগস্টে, সিঙ্গাপুরে, প্রথম যুব অলিম্পিক গেমসে ভাম্ব্রি একটি রৌপ্য পদক জিতেছিলেন।

### ২০১২
২০১২ সালের, মে মাসে, বুশান চ্যালেঞ্জারে, ভাম্ব্রি তার প্রথম এ.টি.পি পুরুষদের দ্বৈত শিরোপা জিতে নেন, দিবিজ সরনকে সঙ্গে নিয়ে। ২০ শে মে ২০১২ সালে, উজবেকিনার ফের্নাতে তার ক্যারিয়ারের প্রথম এ.টি.পি চ্যালেঞ্জারের একক শিরোনাম জয় করেন।

### ২০১৩
২০১৩ সালে, ভাম্ব্রি অস্ট্রেলিয়ার ট্রারলগনতে তার প্রথম এ.টি.পি চ্যাম্পিয়নশিপের শিরোপা এবং তার ক্যারিয়ারের দ্বিতীয় শিরোপা জিতেছিলেন। ফাইনালে তিনি আমেরিকান ব্র্যাডলি ক্লাহকে পরাজিত করেন। এটি তার দ্বিতীয় এ.টি.পি চ্যালেঞ্জারের একক শিরোপা।

### ২০১৪
৮ ফেব্রুয়ারি ২০১৪ সালে, চেন্নাইতে শ্রীরাম ক্যাপিটাল পিএল রেড্ডি মেমোরিয়াল এ.টি.পি চ্যালেঞ্জার টেনিস টুর্নামেন্টে ভাম্ব্রি জিতেছিলেন। পরে তিনি এশীয় গেমসে ভারতে দুটি পদক জিতেছেন। তিনি পুরুষদের একক বিভাগে ব্রোঞ্জ জিতেছেন। পুরুষের দ্বৈত বিভাগে তিনি আর দিবিজ সরনের জুটি ব্রোঞ্জ পদক জিতেছিল।

### ২০১৫
১৯ শে অক্টোবর ২০১৫ সালে, ভাম্ব্রি নিজের ক্যারিয়ারে প্রথমবারের মতো শীর্ষ র্যাঙ্কিংয়ের ১০০ নম্বরের মধ্যে ঠাই পান।

### ২০১৬
২০১৬ সালের ফেব্রুয়ারিতে, দিল্লি ওপেনে ভাম্ব্রি ও মহেশ ভূপতির জুটি ছষ্ঠ দ্বৈত চ্যাম্পিয়নের শিরোপা জয় করেন।

### ২০১৭
২০১৭ সালের অক্টোবরে, ভাম্ব্রি ও দিবিজ সরনের জুটি তাশখন্দ চ্যালেঞ্জারে দ্বিতীয় স্থান পান।

### ২০১৮
২০১৮ সালের এপ্রিল মাসে, ভাম্ব্রি তার স্বদেশবাসী রামকুমার রামনাথনকে পরাজিত করে সানতিয়াজী চ্যালেঞ্জারের শিরোপা জিতে নেন। এই জয় দিয়ে তিনি শীর্ষ ১০০ র্যাঙ্কিংয়ে ফিরে আসেন।

## তথ্যসূত্র

## বহিঃসংযোগ
* 
* 
* 

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:টেনিস খেলোয়াড়
বিষয়শ্রেণী:ভারতীয় পুরুষ টেনিস খেলোয়াড়
বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয়
বিষয়শ্রেণী:২০১৪ এশিয়ান গেমসের পদক বিজয়ী
বিষয়শ্রেণী:দিল্লির ক্রীড়াবিদ
বিষয়শ্রেণী:২০১৪ এশিয়ান গেমসের টেনিস খেলোয়াড়
ডেনিস হপার

[থাম্ব|ডান|[কান চলচ্চিত্র উৎসব|২০০৮ কান চলচ্চিত্র উৎসবে ডেনিস হপার]]

**ডেনিস লি হপার** (ইংরেজি: Dennis Lee Hopper; ১৭ই মে ১৯৩৬ - ২৯শে মে ২০১০) ছিলেন একজন মার্কিন অভিনেতা, চলচ্চিত্র নির্মাতা, আলোকচিত্রী ও চিত্রশিল্পী। অ্যাক্টরস স্টুডিওতে পড়াশুনার পর তিনি ১৯৫৪ সালে টেলিভিশনে কাজের মাধ্যমে তার পেশাদারী কর্মজীবন শুরু করেন। পরবর্তীতে তিনি জেমস ডিনের সাথে *[[রেবেল উইদাউট আ কজ]]* (১৯৫৫) ও *[[জায়ান্ট (১৯৫৬-এর চলচ্চিত্র)|জায়ান্ট]]* (১৯৫৬) এবং *গানফাইট অ্যাট দ্য ওকে কোর‍্যাল* (১৯৫৭) চলচ্চিত্রে অভিনয় করেন। পরবর্তী এক যুগে তিনি টেলিভিশনে খ্যাতি অর্জন করেন। ১৯৬০-এর শুরু থেকে তিনি আলোকচিত্রী হিসেবে সমাদৃত হন এবং এই দশকের শেষের দিকে তিনি কয়েকটি চলচ্চিত্রে কাজ করেন।

১৯৬৯ সালে *[[ইজি রাইডার]]* চলচ্চিত্র দিয়ে হপারের চলচ্চিত্র পরিচালনায় অভিষেক হয়। তিনি, তার সহশিল্পী পিটার ফন্ডা ও টেরি সাউদার্থ এই ছবির গল্প রচনা করেন। হপার শ্রেষ্ঠ প্রথম কর্ম বিভাগে একটি কান চলচ্চিত্র উৎসব পুরস্কার লাভ করেন এবং ফন্ডা ও সাউদার্নের সাথে যৌথভাবে শ্রেষ্ঠ মৌলিক চিত্রনাট্য বিভাগে একাডেমি পুরস্কারের মনোনয়ন লাভ করেন। ১৯৮৬ সালে তিনি *[[ব্লু ভেলভেট]]* ও *[[হুসিয়ার্স (চলচ্চিত্র)|হুসিয়ার্স]]* চলচ্চিত্রে অভিনয় করে সমাদৃত হন। দুটি চলচ্চিত্রের জন্য তিনি শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার এবং *হুসিয়ার্স* চলচ্চিত্রের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন

## প্রারম্ভিক জীবন
হপার ১৯৩৬ সালের ১৭ই মে কানসাসের ডজ শহরে জন্মগ্রহণ করেন। তার পিতা জেমস মিলার্ড হপার (১৯১৬-১৯৮২) এবং মাতা মার্জারি মে (জন্ম: ডেভিস; ১৯১৭-২০০৭)। তিনি স্কটিশ বংশোদ্ভূত। হপারের দুই ভাই রয়েছে, তারা হলে মারভিন ও ডেভিড হপার।

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৩৬-এ জন্ম
বিষয়শ্রেণী:২০১০-এ মৃত্যু
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:ওয়েলশ বংশোদ্ভূত মার্কিন ব্যক্তি
বিষয়শ্রেণী:স্কটিশ বংশোদ্ভূত মার্কিন ব্যক্তি
বিষয়শ্রেণী:কানসাসের অভিনেতা
বিষয়শ্রেণী:কানসাসের রিপাবলিকান
বিষয়শ্রেণী:ক্যালিফোর্নিয়ায় ক্যান্সারে মৃত্যু
বিষয়শ্রেণী:মার্কিন কণ্ঠাভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:ক্যালিফোর্নিয়ার চলচ্চিত্র পরিচালক
বিষয়শ্রেণী:২০শ শতাব্দীর মার্কিন লেখক
বিষয়শ্রেণী:কানসাসের চলচ্চিত্র পরিচালক
বিষয়শ্রেণী:ক্যালিফোর্নিয়ার চিত্রনাট্যকার
পাটিকাবাড়ি উচ্চ বিদ্যালয় (উঃ মাঃ)

**পাটিকাবাড়ি উচ্চ বিদ্যালয়** (উঃ মাঃ) ভারতের পশ্চিমবঙ্গ রাজ্যের মুর্শিদাবাদ জেলার একটি প্রাচীন বিদ্যাপীঠ । ব্রিটিশ আমল থেকেই এই শিক্ষাপ্রতিষ্ঠান টি সুনাম বহন করে আসছে । এই বিদ্যালয় টি মুর্শিদাবাদ জেলার নওদা থানার পাটিকাবাড়ি গ্রামে অবস্থিত । অত্র এলাকার মধ্যে সর্বপ্রথম এই বিদ্যালয় থেকে  ম্যাট্রিকুলেশন পরীক্ষা দেওয়া যেত।

## স্থাপনা ও ইতিহাস
এই বিদ্যালয় টি ১৯৪৪ সালে ইংরেজ শাসনামলে স্থাপিত হয়  বর্তমানে অরবিন্দ বিশ্বাস মহাশয় এই বিদ্যাপীঠের প্রধান শিক্ষক হিসেবে নিযুক্ত আছেন ।   

## ভৌগোলিক অবস্থান
এই শিক্ষাপ্রতিষ্ঠান টি  মুর্শিদাবাদ ও নদীয়া জেলার সীমানা লাগোয়া নওদা থানার চাঁদপুর পাটিকাবাড়ি গ্রামে জলংগী নদীর তীরে অবস্থিত।

## কৃতী ছাত্রছাত্রী

## ক্রীড়া ও সংস্কৃতি

## তথ্যসূত্র
আডিডাস টেলস্টার ১৮

**আডিডাস টেলস্টার ১৮** স্বাগতিক রাশিয়ায় অণুষ্ঠিতব্য ২০১৮ ফিফা বিশ্বকাপ ফুটবল খেলার আনুষ্ঠানিক বল। বিশ্ব ফুটবলের প্রধান নিয়ন্ত্রক সংস্থা ফিফা’র অন্যতম অংশীদার ও ১৯৭০ সাল থেকে ফিফা বিশ্বকাপে বল সরবরাহকারী আডিডাস প্রতিষ্ঠান এ বল তৈরির দায়িত্ব পায়। ১৯৭০ সালের প্রথম অাডিডাস বিশ্বকাপ বলের নাম এবং নকশাটির উপর ভিত্তি করে তৈরি করা হয়েছে এটিকে।

৯ই নভেম্বর, ২০১৭-এ লিওনেল মেসিকে দিয়ে বলটিকে উপস্থাপন করা হয়।

## নামকরণ
২০১৪ ফিফা বিশ্বকাপে গোল্ডেন বল জয়ী লিওনেল মেসি কর্তৃক ৯ই নভেম্বর, ২০১৭-এ বলটিকে পরিচয় করিয়ে দেয়া হয়। এবং বিভিন্ন বছরের বিশ্বকাপের বিজয়ীদের মধ্যে উপস্থিত ছিলেন: জিনেদিন জিদান, কাকা, আলেসান্দ্রো দেল পিয়েরো, জাবি আলোনসো এবং লুকাস পোডলস্কি। ১৯৭০ এর বিশ্বকাপের কথা স্মরণ করেই এই বলের নাম রাখা হয়েছে টেলস্টার। টেলস্টার নামকরণ করা হয়েছিল টেলস্টার স্যাটেলাইটের নামে। বলটির ডিজাইনও করা হয়েছে সত্তরের সেই বলের মতো করেই। ‘টেল’ শব্দ নেওয়া হয়েছে টেলিভিশন থেকে, ‘স্টার’ মানে তারকা। বলের সাদাকালো ডিজাইন করা হয়েছে টিভি টেলিকাস্ট নিয়ে। তখন রঙিন টিভির প্রচলন তেমন ছিল না। ‘সাদাকালো পর্দায় ফুটবল তারকাদের মাঠ দাঁপাতে দেখা যাচ্ছে’, বলের প্রতীকী অর্থতে ফুটে উঠেছে এমনটাই।
[থাম্ব|বাম|170px|The Adidas Telstar 18 being used in the [2017 FIFA Club World Cup#Semi-finals|2017 FIFA Club World Cup semi-final between Al-Jazira and Real Madrid.]]

## নকশা
১৯৭০ সালের ফিফা বিশ্বকাপে ব্যবহৃত মূল টেলস্টারটি ছিল একটি কালো ও সাদা ধরনের প্রথম ফুটবল। সাদা-কালো টেলিভিশনে দেখার উপযোগী করে তৈরি হয়েছিল এই বলটি, এটি নিশ্চিত করতে যে খেলা চলাকালে টেলিভিশন দর্শকরা যেন বুঝতে পারে মাঠের কোথায় বলটি রয়েছে। সেসময় বেশিরভাগ টেলিভিশনে সাদা-কালো দৃশ্য দেখা যেত। (রঙীন টেলিভিশন সেই যুগে বিশ্বের অনেক অংশে তখনও বিরল ছিল)। যদিও টেলস্টারে ৩২ টি প্যানেল ছিল, টেলস্টার ১৮ তে ৬টি টেক্সচার্ড প্যানেল রয়েছে। সেগুলি সেলাই করা হয় নি, কিন্তু অবিচ্ছিন্নভাবে আঠা দিয়ে সংযুক্ত।

বলটিতেও রয়েছে বিশেষ ফিচার। বলে লাগানো হয়েছে চিপ, এই প্রযুক্তির নাম হচ্ছে এনএফসি, যার পূর্ণরূপ ‘নিয়ার ফিল্ড কমিউনিকেশন’। তবে, এটির খেলোয়াড়দের নিকট এর মূল্য নেই, তাদের কিক বা হেডার সম্পর্কে কোন তথ্য প্রদান করবে না এটি, যদিও অাডিডাস আগের ফুটবলে এটি প্রদান করেছে। ক্রেতারা যারা টেলস্টার ১৮ ক্রয় করবে, তারা একটি স্মার্ট ফোন ব্যবহার করে চিপের সাথে সংযোগ স্থাপন করতে সক্ষম হবে যাতে তারা কনটেন্ট ও ডাটা অ্যাক্সেস করতে পারে, যেটি এ বলের অনন্য বৈশিষ্ট্য।

## উৎপাদন
শিয়ালকোট, পাকিস্তান-এর ফরোয়ার্ড স্পোর্টস কর্তৃক টেলস্টার ১৮ বল তৈরি করা হবে।

## ফাঁস
বলের কিছু বিবরণ অফিসিয়ালভাবে প্রকাশের দুই সপ্তাহ পূর্বে ফাঁস করা হয়েছিল, যখন footyheadlines.com কর্তৃক অনলাইনে ছবি পোস্ট করা হয়েছিল বলটির।

## আরো দেখুন
* আডিডাস টেলস্টার

## তথ্যসূত্র

## বহিঃসংযোগ

* Adidas

টেলস্টার ১৮
বিষয়শ্রেণী:২০১৮ ফিফা বিশ্বকাপ
বিষয়শ্রেণী:পাকিস্তানে তৈরি পণ্য
বিষয়শ্রেণী:ফিফা বিশ্বকাপের বল
২০১৮ বিশ্বকাপ (দ্ব্যর্থতা নিরসন)

**[[২০১৮ ফিফা বিশ্বকাপ]]** ফিফা আন্তর্জাতিক ফুটবল সংস্থা প্রতিযোগিতার ২০তম আসর।

এছাড়াও **২০১৮ বিশ্বকাপ** আরো নির্দেশ করে:

;ফুটবল:
*২০১৮ ফিফা অনূর্ধ্ব-২০ নারী বিশ্বকাপ
*২০১৮ ফিফা অনূর্ধ্ব-১৭ নারী বিশ্বকাপ
*২০১৮ ফিফা ক্লাব বিশ্বকাপ

;অন্যান্য খেলাধুলা:
*২০১৮ আলপাইন স্কিং বিশ্বকাপ
*২০১৮ ক্যানোয়ে স্লালম বিশ্বকাপ
*২০১৮ ক্রস-দেশ বিশ্বকাপ
*২০১৮ ক্রিকেট বিশ্বকাপ বাছাইপর্ব
*২০১৮ ফিবা নারী বাস্কেটবল বিশ্বকাপ
*২০১৮ আইসিসি বিশ্ব টুয়েন্টি২০
*২০১৭–১৮ ইউসিআই ট্র্যাক সাইক্লিং বিশ্বকাপ
*২০১৮ আইএএএফ কন্টিনেন্টাল কাপ, শরীরচর্চায়
*২০১৮ পুরুষদের হকি বিশ্বকাপ
*২০১৮ নারীদের হকি বিশ্বকাপ
*২০১৮ রাগবি বিশ্বকাপ সেভেন্স
*২০১৮ ইউসিআই নারীদের সড়ক বিশ্বকাপ, সাইক্লিংয়ে
ফিফা ১৮

***ফিফা ১৮*** হলো একটি ফুটবল আদিখেত্যা ''ফিফা'' সিরিজের একটি ভিডিও গেম। এটি তৈরি এবং প্রকাশ করেছে ইএ স্পোর্টস এবং ২০১৭ সালের ২৯শে সেপ্টেম্বর তারিখে মাইক্রোসফট উইন্ডোজ, নিন্টেন্ডো সুইচ, প্লেস্টেশন ৩, প্লেস্টেশন ৪, এক্সবক্স ৩৬০ এবং এক্সবক্স ওয়ানের অন্য প্রকাশ করে হয়। এটি ফিফা ভিডিও গেম সিরিজের ২৫তম ভিডিও গেম। এই গেমের নিয়মিত প্রচ্ছদের কভার তারকা হিসেবে উপস্থিত হয়েছেন রিয়াল মাদ্রিদ ফুটবল ক্লাবের আক্রমণভাগের খেলোয়াড় ক্রিস্তিয়ানো রোনালদো। অন্যদিকে, এই গেমের আইকন সংস্করণের কভার তারকা হিসেবে উপস্থিত হয়েছেন সাবেক ব্রাজিলীয় এবং রিয়াল মাদ্রিদ ফুটবল ক্লাবের ফুটবলার রোনালদো।

*ফিফা ১৮* ফ্রস্টবাইট ৩ গেম ইঞ্জিন ব্যবহার করে তৈরিকৃত দ্বিতীয় ফিফা গেম।, যদিও এই গেমের কিছু অংশ তৈরির জন্য অন্য আরেকটি গেম ইঞ্জিন ব্যবহার করা হয়েছে। এই গেমের প্লেস্টেশন ৪ এবং এক্সবক্স ওয়ান সংস্করণে *দ্য জার্নি* চলমান রাখা হয়েছে, এটি হচ্ছে একটি গল্পভিত্তিক মোড যেটি প্রথম *[[ফিফা ১৭]]*-এ *দ্য জার্নি: হান্টার রিটার্নস* নামে শুরু হয়েছিল। প্লেস্টেশন ৩ এবং এক্সবক্স ৩৬০ সংস্করণ, *ফিফা ১৮: লেগাসি সংস্করণ* নামে পরিচিত।

## তথ্যসূত্র

## বহিঃসংযোগ
* 



বিষয়শ্রেণী:২০১৭ ভিডিও গেম
বিষয়শ্রেণী:ভিডিও গেম
বিষয়শ্রেণী:লা লিগার অনুমতিপ্রাপ্ত ভিডিও গেম
বিষয়শ্রেণী:ফিফা (ভিডিও গেম ধারাবাহিক)
বিষয়শ্রেণী:২০১৭-এর ভিডিও গেম
বিষয়শ্রেণী:ফুটবল ভিডিও গেম
বিষয়শ্রেণী:প্লেস্টেশন ৩-এর ভিডিও গেম
বিষয়শ্রেণী:উইন্ডোজ গেম
নাজিরপুর সারদা বালিকা বিদ্যালয় (উঃ মাঃ)

**নাজিরপুর সারদা বালিকা বিদ্যালয়** (উঃ মাঃ)  ভারতের পশ্চিমবঙ্গ রাজ্যের নদীয়া জেলার একটি বালিকা বিদ্যালয় । এই বিদ্যালয় টি ভারত বাংলাদেশ সীমান্ত ঘেঁষা নাজিরপুর গ্রামে অবস্থিত । ২০০১  সালে এই বিদ্যালয়ের পথ চলা শুরু ।

## স্থাপনা ও ইতিহাস
সীমান্ত ঘেঁষা এই নাজিরপুরের শিক্ষানুরাগী মানুষ এখানে একটি বালিকা বিদ্যালয়ের অভাব অনুধাবন করে । স্থানীয় মানুষের উদ্যোগে ও পশ্চিমবঙ্গ রাজ্য সরকারের আর্থিক সহযোগিতায় ২০০১ সালে এই বিদ্যালয় টি স্থাপন করা হয় ।
প্রথমে এই বিদ্যালয়ের নিজস্ব ভবন না থাকায় , পার্শ্ববর্তী নাজিরপুর বিদ্যাপীঠ এর ভবনে পঠন পাঠন শুরু হয় । পরবর্তীতে এখন সুন্দর ও উন্নত পরিকাঠামোয় বিদ্যালয়ের নতুন ভবন নির্মিত হয়েছে ।

## ভৌগোলিক অবস্থান
পশ্চিমবঙ্গের নদীয়া জেলার উত্তরে , বাংলাদেশের আন্তর্জাতিক সীমানা থেকে কয়েক কিলোমিটার পশ্চিমে তেহট্ট মহকুমার নাজিরপুরে এই বালিকা বিদ্যালয়টি অবস্থান করছে ।

## কৃতী ছাত্রছাত্রী

## ক্রীড়া ও সংস্কৃতি

## স্বয়ংসিদ্ধা কমিটি
এই বিদ্যালয় বাল্যবিবাহের বিরুদ্ধে অনেক গুরুত্বপূর্ণ ভূমিকা নিয়েছে। এই বিদ্যালয়ের গঠিত "স্বয়ং সিদ্ধা " কমিটির তৎপরতায় অনেক বাল্যবিবাহ রদের উজ্জ্বল দৃষ্টান্ত আছে ।

## তথ্যসূত্র
এপ্রিল ২০১৮

**এপ্রিল ২০১৮**-এ বিশ্বব্যাপী সংঘটিত ঘটনার সংক্ষিপ্ত-সার।

## ঘটনাবলী
### ৩ এপ্রিল ২০১৮ ([[মঙ্গলবার]])
* বাংলাদেশ ও ভারতের মধ্যে সরাসরি কন্টেইনার ট্রেন চলাচল শুরু।

## মৃত্যু
### ৪ এপ্রিল ২০১৮ ([[বুধবার]])
* বাংলাদেশের সাবেক যোগাযোগ মন্ত্রী মামদুদুর রহমান চৌধুরী মৃত্যুবরণ করেন।

## তথ্যসূত্র

বিষয়শ্রেণী:এপ্রিল
বিষয়শ্রেণী:২০১৮
মে ২০১৮

**মে ২০১৮**-এ বিশ্বব্যাপী সংঘটিত ঘটনার সংক্ষিপ্ত-সার।

## ঘটনাবলী

## মৃত্যু

### ৯ মে ২০১৮ ([[বুধবার]])
* বাংলাদেশের জাতীয় অধ্যাপক মুস্তাফা নূরউল ইসলাম মৃত্যুবরণ করেন।

## তথ্যসূত্র

বিষয়শ্রেণী:মে
বিষয়শ্রেণী:২০১৮
মিজোরাম বিশ্ববিদ্যালয়

**মিজোরাম বিশ্ববিদ্যালয়** ভারত সরকারের বিশ্ববিদ্যালয় অনুদান কমিশনের অধীন একটি কেন্দ্রীয় বিশ্ববিদ্যালয় এবং ২০০১ সালের জুলাই মাসে ভারতীয় সংসদের *মিজোরাম বিশ্ববিদ্যালয় আইন* (২০০০) দ্বারা প্রতিষ্ঠিত।  *মিজোরাম বিশ্ববিদ্যালয় (সংশোধনী) বিল ২০০৭* অনুযায়ী ভারতের রাষ্ট্রপতি সরকারি পরিদর্শক হিসাবে এবং মিজোরামের গভর্নর প্রধান রেক্টর হিসাবে কাজ করেন বিশ্ববিদ্যালয়টিতে।  আইন অনুযায়ী, বিশ্ববিদ্যালয়ের উদ্দেশ্যগুলি হচ্ছে *শিক্ষার এমন শাখায় শিক্ষানুরাগী ও গবেষণা সুবিধা প্রদানের মাধ্যমে জ্ঞানের বিস্তার ও অগ্রগতি সাধন করা, যেগুলি উপযুক্ত বলে মনে হতে পারে, মানবিক, প্রাকৃতিক ও শারীরিক বিজ্ঞান, সামাজিক বিজ্ঞান বিষয়ক সমন্বিত পাঠ্যসূচির জন্য বিধান করা ,বন বিভাগ এবং অন্যান্য অনুষদভুক্ত বিশ্ববিদ্যালয়ের শিক্ষাগত কর্মসূচিতে অন্তর্ভুক্ত করা; শিক্ষার শৃঙ্খলাভিত্তিক গবেষণা ও গবেষণার উদ্ভাবনের জন্য যথাযথ ব্যবস্থা গ্রহণ; মিজোরাম রাজ্যের উন্নয়নে মানব শক্তিকে শিক্ষিত করা ও প্রশিক্ষণ প্রদান; সামাজিক ও অর্থনৈতিক অবস্থার উন্নতিতে বিশেষ মনোযোগ প্রদান এবং সেই রাষ্ট্রের জনগণের কল্যাণে, তাদের বুদ্ধিগত, শিক্ষাগত ও সাংস্কৃতিক বিকাশ *। এই গুলি মাথায় রেখে মিজোরাম বিশ্ববিদ্যালয় শিক্ষাগত এবং প্রশাসনিক উন্নয়নের জন্য বিভিন্ন কর্মসূচি চালু করেছে।

## ইতিহাস
৩০ জুন ১৯৮৬ তারিখে মিজোরাম ন্যাশনাল ফ্রন্ট এবং ভারত সরকারের মধ্যে মিজোরাম অ্যাকর্ডের ফলটি হল নিজোরাম বিশ্ববিদ্যালয়।  তবে, এটি সূচনা থেকে শুরু নয়। ১৯৭৮ সাল থেকে উত্তর পূর্বাঞ্চলের পার্বত্য বিশ্ববিদ্যালয়ে, যার সদর দপ্তর ছিল শিলং, মিজোরাম ক্যাম্পাস টি চালু ছিল।  ২০০৮ সালের ২রা জুলাই ভারতীয় সংসদ কর্তৃক মিজোরাম বিশ্ববিদ্যালয় আইন বলে এনইএইচইউ এর বিদ্যমান মিজোরাম ক্যাম্পাসের সমস্ত সুবিধা অক্ষুণ্ন রেখে আনুষ্ঠানিকভাবে বিশ্ববিদ্যালয়টির প্রতিষ্ঠা হয়। বিশ্ববিদ্যালয়ের এক্তিয়ার তাই সমগ্র মিজোরাম এর মধ্যে বিস্তৃত। প্রাথমিকভাবে বিশ্ববিদ্যালয়ের সাতটি শিক্ষা বিভাগ এনইএইচইউ থেকে চলে এসেছিল, কিন্তু এখন এটির মোট ১৮ টি শিক্ষা বিভাগ রয়েছে। বর্তমান দশম পরিকল্পনার মধ্যে এখানে মোট সাতাশটি বিভাগ চালুর আশা রয়েছে। গত দুই দশক ধরে **এনইএইচইউ** -এর অধীন বিশ্ববিদ্যালয়টি  আইজলের বিভিন্ন ভাড়া বাড়ী থেকে কাজ চালায়।

## বিদ্যায়তন

প্রধান প্রশাসন এবং তানহরিল আইজল এর স্থায়ী ক্যাম্পাসের কিছু শিক্ষা বিভাগের সাম্প্রতিক পদক্ষেপের পর মিজোরাম বিশ্ববিদ্যালয়ে প্রচুর পরিবর্তন এসেছে। অল্প কিছু শিক্ষা বিভাগ ও স্পোর্টস সেল, মেডিকেল ক্লিনিক এবং সেন্ট্রাল লাইব্রেরী ছাড়া বিশ্ববিদ্যালয়টি এখন প্রধান ক্যাম্পাসে সুসংহত ভাবে কাজ করছে। মিজোরাম সরকার কর্তৃক ইজারা দেওয়া তানহরিলের সবুজ ও মনোরম পাহাড় সমন্বিত ৯৭৮.১৯৮৮ একর (৩৯৫.৮৬৩০ হেক্টর) পরিমাপের একটি জমিতে মিজোরাম বিশ্ববিদ্যালয়ের স্থায়ী ক্যাম্পাসটি রয়েছে।  নির্মাণ কাজের জন্য ডোনার প্রদত্ত ২৫ কোটি টাকা এবং মিজোরাম বিশ্ববিদ্যালয়ের অবকাঠামো উন্নয়নের জন্য দশম পঞ্চবার্ষিকী পরিকল্পনা অনুযায়ী ইউজিসি গ্রান্টের প্রত্যাশিত প্রতিশ্রুতি ৩৪.৫০ কোটি টাকার উন্নয়ন এবং নির্মাণ কাজগুলির সৌজন্যে এটি এখন বিরাট  পরিবর্তনের মধ্য দিয়ে চলছে।

## তথ্যসূত্র

## বহিঃসংযোগ

*Int. Scholarship: Link: www.daad.org/
*

বিষয়শ্রেণী:ভারতের কেন্দ্রীয় বিশ্ববিদ্যালয়
বিষয়শ্রেণী:২০০১-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:২০০১-এ মিজোরামে প্রতিষ্ঠিত
জাবিভাকা

**জাবিভাকা** () রাশিয়ায় অনুষ্ঠিত ২০১৮ ফিফা বিশ্বকাপের আনুষ্ঠানিক সৌভাগ্যবাহী প্রাণীচরিত্র বা "মাস্কট"। ২১শে অক্টোবর ২০১৬ তারিখে এই চরিত্রটিকে উন্মোচন করা হয়। জাবিভাকা বাদামী ও সাদা পশমের টি-শার্ট পরিহিত একটি মনুষ্যরূপী নেকড়ে, যার টি-শার্টে লেখা রয়েছে "রাশিয়া ২০১৮", যার চোখে কমলা রঙের খেলাধুলার চশমা। সাদা, নীল এবং লাল টি- শার্ট এবং শর্টস সমন্বয় রুশ দলের জাতীয় রং। রুশ ভাষায় "জাবিভাকা" শব্দের অর্থ হচ্ছে "যিনি গোল করেন"। ফুটবলের নিয়ন্ত্রক সংস্থা ফিফার ওয়েবসাইটে এই চরিত্রটিকে আকর্ষণীয়, আত্মবিশ্বাসী ও সামাজিক হিসেবে বর্ণনা করা হয়েছে। এ চরিত্রটির মাধ্যমে ক্ষুদ্র এক ফুটবলারকে ফুটিয়ে তোলা হয়েছে যে কিনা একজন তারকা ফুটবলার হয়ে উঠতে চেষ্টা করে।

রুশ ছাত্রী একাতেরিনা বোচারোভা জাবিভাকা চরিত্রটির নকশা করেছেন। মাস্কটটিকে ইন্টারনেটে ভোটের মাধ্যমে নির্বাচিত করা হয়েছিল।

## নির্বাচন
বিশ্বকাপের প্রাণীচরিত্র বেছে নিতে ফিফা একটি অনলাইন জরিপের আয়োজন করেছিল। চ্যানেল ওয়ান রাশিয়ার *[[ইভেনিং আরজেন্ট]]*-এ ২২শে অক্টোবর ২০১৬ তারিখে নির্বাচনের ফলাফল ঘোষণা করা হয়। রাশিয়া বিশ্বকাপ প্রাণীচরিত্র নির্বাচিত হতে শেষ তিনে লড়েছে বাঘ, বিড়াল, নেকড়ে।১০ লাখেরও বেশি ফুটবলভক্তের মধ্যে ৫৩ শতাংশ বেছে নিয়েছেন নেকড়েরূপী ‘জাবিভাকা’কে। বাঘ পেয়েছে ২৭ শতাংশ ভোট, বিড়ালের ভোট ২০ শতাংশ। যেটি ২০১৬ সালের সেপ্টেম্বরে ফিফা প্লাটফর্মের সাথে এবং চ্যানেল ওয়ানে সরাসরি সম্প্রচারের সময় অনুষ্ঠিত হয়, সেখানে সৃজনশীল প্রতিযোগিতারও ফলাফল ঘোষিত হয়।

## আরো দেখুন
* ফিফা বিশ্বকাপ মাস্কট

## তথ্যসূত্র

## বহিঃসংযোগ

* FIFA's official webpage on Zabivaka

বিষয়শ্রেণী:২০১৮ ফিফা বিশ্বকাপ
বিষয়শ্রেণী:কাল্পনিক নেকড়ে
বিষয়শ্রেণী:ফিফা বিশ্বকাপ মাস্কট
বিষয়শ্রেণী:২০১৬-এ প্রবর্তিত মাস্কট
বিষয়শ্রেণী:রুশ মাস্কট
আমীন হারিস

**আমীন হারিস** (; জন্ম: ১৮ জুন ১৯৯৭) হলেন একজন ফ্রান্সে জন্মগ্রহণকারী মরক্কোর পেশাদার ফুটবলার, যিনি জার্মান ক্লাব শালকে ০৪ এবং মরক্কো জাতীয় দলের হয়ে একজন মধ্যমাঠের খেলোয়াড় হিসেবে খেলেন।

## আন্তর্জাতিক ক্যারিয়ার
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।

## ক্যারিয়ার পরিসংখ্যান
### আন্তর্জাতিক

## সম্মাননা
### আন্তর্জাতিক
* উয়েফা ইউরোপিয়ান অনূর্ধ্ব-১৯ চ্যাম্পিয়নশিপ: ২০১৬

### ব্যক্তিগত
* ২০১৬ উয়েফা ইউরোপিয়ান অনূর্ধ্ব-১৯ চ্যাম্পিয়নশিপ টুর্নামেন্টের সেরা দল: ২০১৬

## তথ্যসূত্র

## বহিঃসংযোগ
* France profile  at FFF

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মরক্কী ফুটবলার
বিষয়শ্রেণী:মরক্কোর পুরুষ আন্তর্জাতিক ফুটবলার
বিষয়শ্রেণী:মরক্কী বংশোদ্ভূত ফরাসি নাগরিক
বিষয়শ্রেণী:লিগ ১-এর খেলোয়াড়
বিষয়শ্রেণী:বুন্দেসলিগার খেলোয়াড়
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:ফুটবল ক্লাব শালকে ০৪-এর খেলোয়াড়
বিষয়শ্রেণী:ফুটবল ক্লাব নাঁতের খেলোয়াড়
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:ফ্রান্সের আন্তর্জাতিক যুব ফুটবলার
বিষয়শ্রেণী:পারি সাঁ-জেরমাঁর ফুটবলার
বিষয়শ্রেণী:রেড স্টার ফুটবল ক্লাবের খেলোয়াড়
বিষয়শ্রেণী:ওলাঁপিক দ্য মার্সেইয়ের খেলোয়াড়
বিষয়শ্রেণী:ফরাসি প্রবাসী পুরুষ ফুটবলার
বিষয়শ্রেণী:জার্মানিতে প্রবাসী পুরুষ ফুটবলার
বিষয়শ্রেণী:২০২৩ আফ্রিকা কাপ অব নেশন্সের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:ফরাসি জাতীয় চ্যাম্পিয়নশিপ ৩-এর খেলোয়াড়
বিষয়শ্রেণী:২১শ শতাব্দীর ফরাসি পুরুষ ক্রীড়াবিদ
বিষয়শ্রেণী:ফ্রান্সের নাগরিকীকৃত নাগরিক
বিষয়শ্রেণী:ফরাসি পুরুষ ফুটবলার
বিষয়শ্রেণী:ইস্তাম্বুল বাশাকশেহির ফুটবল ক্লাবের খেলোয়াড়
বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড়
বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার
বিষয়শ্রেণী:সুপার লিগের খেলোয়াড়
ইউসেফ আইত বেনাসের

**ইউসেফ আইত বেনাসের** (জন্ম: ৭ জুলাই ১৯৯৬) হলেন মরক্কোর একজন পেশাদার ফুটবলার, যিনি ফরাসি ক্লাব এএস মোনাকো এফসি হতে স্তাদ মালহের্বে কঁনে ধারে এবং মরক্কো জাতীয় দলের হয়ে একজন মধ্যমাঠের খেলোয়াড় হিসেবে খেলেন।

## আন্তর্জাতিক ক্যারিয়ার
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।

## ক্যারিয়ার পরিসংখ্যান
### আন্তর্জাতিক

## তথ্যসূত্র

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মরক্কী ফুটবলার
বিষয়শ্রেণী:মরক্কোর পুরুষ আন্তর্জাতিক ফুটবলার
বিষয়শ্রেণী:মরক্কী বংশোদ্ভূত ফরাসি নাগরিক
বিষয়শ্রেণী:নঁসি স্পোর্টস অ্যাসোসিয়েশনের খেলোয়াড়
বিষয়শ্রেণী:স্তাদ মালের্ব কঁয়ের খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:লিগ ২-এর খেলোয়াড়
বিষয়শ্রেণী:২০১৭ আফ্রিকা কাপ অব নেশন্সের খেলোয়াড়
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:ফুটবল ক্লাব জিরোঁদেঁ দে বর্দোর খেলোয়াড়
বিষয়শ্রেণী:মোনাকো ফুটবল ক্লাবের খেলোয়াড়
বিষয়শ্রেণী:সেঁত-এতিয়েন স্পোর্টস অ্যাসোসিয়েশনের খেলোয়াড়
বিষয়শ্রেণী:২০১৯ আফ্রিকা কাপ অব নেশন্সের খেলোয়াড়
বিষয়শ্রেণী:টিএফএফ প্রথম লিগের খেলোয়াড়
বিষয়শ্রেণী:ফরাসি প্রবাসী পুরুষ ফুটবলার
বিষয়শ্রেণী:তুরস্কে প্রবাসী ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:২১শ শতাব্দীর ফরাসি পুরুষ ক্রীড়াবিদ
বিষয়শ্রেণী:ফ্রান্সের নাগরিকীকৃত নাগরিক
বিষয়শ্রেণী:ফরাসি পুরুষ ফুটবলার
বিষয়শ্রেণী:কায়সেরিস্পোরের খেলোয়াড়
বিষয়শ্রেণী:সুপার লিগের খেলোয়াড়
সুফিয়ান আম্রাবাত

**সুফিয়ান আম্রাবাত** (; জন্ম: ২১ আগস্ট ১৯৯৬) হলেন নেদারল্যান্ডসে জন্মগ্রহণকারী মরক্কোর একজন পেশাদার ফুটবলার, যিনি ওলন্দাজ ক্লাব ফেয়েনুর্ড এবং মরক্কো জাতীয় দলের হয়ে একজন মধ্যমাঠের খেলোয়াড় হিসেবে খেলেন।

## আন্তর্জাতিক ক্যারিয়ার
### মরক্কো
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।

## ব্যক্তিগত জীবন
তিনি হচ্ছেন মরক্কোর আরেক আন্তর্জাতিক খেলোয়াড় নরদিন আম্রাবাতের ছোট ভাই।

## তথ্যসূত্র

## বহিঃসংযোগ
* 
* 
* 

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মরক্কী ফুটবলার
বিষয়শ্রেণী:মরক্কোর পুরুষ আন্তর্জাতিক ফুটবলার
বিষয়শ্রেণী:ওলন্দাজ পুরুষ ফুটবলার
বিষয়শ্রেণী:মরক্কী বংশোদ্ভূত ওলন্দাজ
বিষয়শ্রেণী:এরেডিভিজির খেলোয়াড়
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:এসিএফ ফিওরেন্তিনার খেলোয়াড়
বিষয়শ্রেণী:এল্লাস ভেরোনা ফুটবল ক্লাবের খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:বেলজীয় প্রো লিগের খেলোয়াড়
বিষয়শ্রেণী:ক্লাব ব্রুজের খেলোয়াড়
বিষয়শ্রেণী:নেদারল্যান্ডসের আন্তর্জাতিক যুব ফুটবলার
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:ফেইয়ানর্টের খেলোয়াড়
বিষয়শ্রেণী:মরক্কোর আন্তর্জাতিক যুব ফুটবলার
বিষয়শ্রেণী:বেলজিয়ামে প্রবাসী ফুটবলার
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:২০২১ আফ্রিকা কাপ অব নেশন্সের খেলোয়াড়
বিষয়শ্রেণী:২০২৩ আফ্রিকা কাপ অব নেশন্সের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:ফুটবল ক্লাব উট্রেখ্ট‌ের খেলোয়াড়
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:ফেনারবাহচে ফুটবল ক্লাবের খেলোয়াড়
বিষয়শ্রেণী:সুপার লিগের খেলোয়াড়
বিষয়শ্রেণী:ওলন্দাজ প্রবাসী পুরুষ ফুটবলারবিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:রিয়াল বেতিসের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:২১শ শতাব্দীর ওলন্দাজ পুরুষ ক্রীড়াবিদ
মেহদী কারসেলা

**মেহদী ফ্রান্সোয়েস কারসেলা-গন্সালেস** (; জন্ম: ১ জুলাই ১৯৮৯) হলেন বেলজিয়ামে জন্মগ্রহণকারী সাবেক বেলজীয় এবং মরক্কোর একজন পেশাদার ফুটবলার, যিনি স্পেনীয় ক্লাব গ্রানাদা হতে স্ট্যান্ডার্ড লিজে ধারে এবং মরক্কো জাতীয় দলের হয়ে একজন মধ্যমাঠের খেলোয়াড় হিসেবে খেলেন।

## ক্যারিয়ার পরিসংখ্যান
### আন্তর্জাতিক

## সম্মাননা
;স্ট্যান্ডার্ড লিজ
* বেলজীয় প্রো লিগ: ২০০৮–০৯
* বেলজীয় কাপ: ২০১০–১১, ২০১৭–১৮
* বেলজীয় সুপার কাপ: ২০০৯

;আনঝি মাখাচকালা
* রাশিয়ান কাপ: রানার-আপ ২০১২–১৩

;বেনফিকা
* প্রিমেইরা লিগা: ২০১৫–১৬
* তাকা দা লিগা: ২০১৫–১৬

## তথ্যসূত্র

## বহিঃসংযোগ

* Benfica official profile  
* 
* 
* Belgium stats at Belgian FA

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মরক্কী ফুটবলার
বিষয়শ্রেণী:মরক্কোর পুরুষ আন্তর্জাতিক ফুটবলার
বিষয়শ্রেণী:বেলজিয়ামে প্রবাসী ফুটবলার
বিষয়শ্রেণী:পর্তুগালে প্রবাসী পুরুষ ফুটবলার

বিষয়শ্রেণী:স্পোর্ট লিসবোয়া বেনফিকার খেলোয়াড়
বিষয়শ্রেণী:বেলজীয় প্রো লিগের খেলোয়াড়
বিষয়শ্রেণী:প্রিমেইরা লিগার খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:২০১৭ আফ্রিকা কাপ অব নেশন্সের খেলোয়াড়
বিষয়শ্রেণী:বেলজিয়ামের পুরুষ আন্তর্জাতিক ফুটবলার
বিষয়শ্রেণী:বেলজীয় পুরুষ ফুটবলার
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:গ্রানাদা ফুটবল ক্লাবের খেলোয়াড়
বিষয়শ্রেণী:রুশ প্রিমিয়ার লিগের খেলোয়াড়
বিষয়শ্রেণী:ফুটবল ক্লাব আনঝি মাখাচকালার খেলোয়াড়
বিষয়শ্রেণী:স্ট্যান্ডার্ড লিয়েজের খেলোয়াড়
বিষয়শ্রেণী:গ্রিসে প্রবাসী ফুটবলার
বিষয়শ্রেণী:২০১২ আফ্রিকা কাপ অব নেশন্সের খেলোয়াড়
বিষয়শ্রেণী:বেলজিয়ামের আন্তর্জাতিক যুব ফুটবলার
বিষয়শ্রেণী:বেলজিয়ামের অনূর্ধ্ব-২১ আন্তর্জাতিক ফুটবলার
বিষয়শ্রেণী:স্পেনে বেলজীয় প্রবাসী ক্রীড়াবিদ
বিষয়শ্রেণী:রাশিয়ায় প্রবাসী ফুটবলার
বিষয়শ্রেণী:স্পেনীয় বংশোদ্ভূত মরক্কী ব্যক্তি
বিষয়শ্রেণী:অলিম্পিয়াকোস ফুটবল ক্লাবের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:২১শ_শতাব্দীর_বেলজীয়_পুরুষ_ক্রীড়াবিদ
হাকিম জিয়েশ

**হাকিম জিয়েশ** (জন্ম: ১৯ মার্চ ১৯৯৩) হলেন মরক্কোর একজন পেশাদার ফুটবলার, যিনি ওলন্দাজ ক্লাব এএফসি আয়াক্স এবং মরক্কো জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি আয়াক্সের হয়ে এরেডিভিসিতে খেলেন। তিনি তার খেলার কৌশল এবং ফ্রি-কিকের ক্ষমতার জন্য অধিক পরিচিত।

## আন্তর্জাতিক
### মরক্কো
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।

## ক্যারিয়ার পরিসংখ্যান
### আন্তর্জাতিক

## সম্মাননা
### ক্লাব
;আয়াক্স
* উয়েফা ইউরোপা লিগ: রানার-আপ ২০১৬–১৭

### ব্যক্তিগত
* এরেডিভিসি সেরা সহায়তাকারী: ২০১৪–১৫, ২০১৬–১৭, ২০১৭–১৮
* মার্স দ্যঁ'অর (মরক্কোর সেরা খেলোয়াড়): ২০১৬
*এএফসি আয়াক্স বছরের সেরা খেলোয়াড়: ২০১৭–১৮
*বছরের সেরা ওলন্দাজ খেলোয়াড় গোল্ডেন বুট: ২০১৮

## তথ্যসূত্র

## বহিঃসংযোগ

* Voetbal International profile  
* Netherlands U21 stats at OnsOranje

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মরক্কী ফুটবলার
বিষয়শ্রেণী:মরক্কোর পুরুষ আন্তর্জাতিক ফুটবলার
বিষয়শ্রেণী:ওলন্দাজ পুরুষ ফুটবলার
বিষয়শ্রেণী:মরক্কী বংশোদ্ভূত ওলন্দাজ
বিষয়শ্রেণী:এরেডিভিজির খেলোয়াড়
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:চেলসি ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:২০১৯ আফ্রিকা কাপ অব নেশন্সের খেলোয়াড়
বিষয়শ্রেণী:নেদারল্যান্ডসের আন্তর্জাতিক যুব ফুটবলার
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:নেদারল্যান্ডসের অনূর্ধ্ব-২১ আন্তর্জাতিক ফুটবলার
বিষয়শ্রেণী:পুরুষ ফুটবল উইঙ্গার
বিষয়শ্রেণী:এএফসি আয়াক্সের খেলোয়াড়
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:২০২৩ আফ্রিকা কাপ অব নেশন্সের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:স্পোর্টস ক্লাব হেরেনভেনের খেলোয়াড়
বিষয়শ্রেণী:গালাতাসারায় ফুটবল ক্লাবের খেলোয়াড়
বিষয়শ্রেণী:আল দুহাইল স্পোর্টস ক্লাবের খেলোয়াড়
বিষয়শ্রেণী:সুপার লিগের খেলোয়াড়
বিষয়শ্রেণী:কাতার স্টার্স লিগের খেলোয়াড়
বিষয়শ্রেণী:ওলন্দাজ প্রবাসী পুরুষ ফুটবলার

বিষয়শ্রেণী:ইংল্যান্ডে প্রবাসী পুরুষ ফুটবলার
ফয়সাল ফজর

**ফয়সাল ফজর** (; জন্ম: ১ আগস্ট ১৯৮৮) হলেন মরক্কোর একজন পেশাদার ফুটবলার, যিনি স্পেনীয় ক্লাব হেতাফে এবং মরক্কো জাতীয় দলের হয়ে একজন মধ্যমাঠের খেলোয়াড় হিসেবে খেলেন।

## আন্তর্জাতিক ক্যারিয়ার
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।

## ক্যারিয়ার পরিসংখ্যান
### আন্তর্জাতিক গোল
:*স্কোর এবং ফলাফলের কলামে মরক্কোর গোলসংখ্যা প্রথমে উল্লেখ করা হয়েছে।*

## তথ্যসূত্র

## বহিঃসংযোগ
*
*
*

বিষয়শ্রেণী:জীবিত ব্যক্তি
বিষয়শ্রেণী:১৯৮৮-এ জন্ম
বিষয়শ্রেণী:মরক্কোর পুরুষ আন্তর্জাতিক ফুটবলার
বিষয়শ্রেণী:মরক্কী বংশোদ্ভূত ফরাসি নাগরিক
বিষয়শ্রেণী:ফুটবল মধ্যমাঠের খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:লিগ ২-এর খেলোয়াড়
বিষয়শ্রেণী:ফরাসি জাতীয় চ্যাম্পিয়নশিপের খেলোয়াড়
বিষয়শ্রেণী:স্তাদ মালের্ব কঁয়ের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:ফরাসি প্রবাসী পুরুষ ফুটবলার

বিষয়শ্রেণী:২০১৭ আফ্রিকা কাপ অব নেশন্সের খেলোয়াড়
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:মরক্কী ফুটবলার
বিষয়শ্রেণী:দেপোর্তিবো লা করুনিয়ার খেলোয়াড়
বিষয়শ্রেণী:এলচে ফুটবল ক্লাবের খেলোয়াড়
বিষয়শ্রেণী:হেতাফে ফুটবল ক্লাবের খেলোয়াড়
বিষয়শ্রেণী:এতোয়াল ফুটবল ক্লাবের খেলোয়াড়
বিষয়শ্রেণী:ক্লাব মুনিসিপাল স্পোর্তিভ ওয়াসেলের খেলোয়াড়
বিষয়শ্রেণী:সিভাসস্পোরের খেলোয়াড়
বিষয়শ্রেণী:২০১৯ আফ্রিকা কাপ অব নেশন্সের খেলোয়াড়
বিষয়শ্রেণী:সুপার লিগের খেলোয়াড়
বিষয়শ্রেণী:সৌদি পেশাদার লিগের খেলোয়াড়
বিষয়শ্রেণী:সৌদি আরবে প্রবাসী ফুটবলার
বিষয়শ্রেণী:তুরস্কে প্রবাসী ফুটবলার
বিষয়শ্রেণী:স্পেনে ফরাসি প্রবাসী ক্রীড়াবিদ
বিষয়শ্রেণী:২০২১ আফ্রিকা কাপ অব নেশন্সের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:২১শ শতাব্দীর ফরাসি পুরুষ ক্রীড়াবিদ
বিষয়শ্রেণী:ফরাসি পুরুষ ফুটবলার
বিষয়শ্রেণী:স্পেনে প্রবাসী পুরুষ ফুটবলার
রাজীব গান্ধী আন্তর্জাতিক ক্রিকেট স্টেডিয়াম, দেরাদুন

**রাজীব গান্ধী আন্তর্জাতিক ক্রিকেট স্টেডিয়াম** () উত্তরাখণ্ডের দেরাদুনের রায়পুর অঞ্চলে নির্মিত ভারতের বহুমূখী স্টেডিয়াম। এ রাজ্যের প্রথম আন্তর্জাতিক মানের স্টেডিয়াম হিসেবে এর নির্মাণ করা হয়। শাপুরজী পালোঞ্জী ইঞ্জিনিয়ারিং এন্ড কনস্ট্রাকশন এর অবকাঠামো নির্মাণের দায়িত্ব পায়। স্টেডিয়ামটি নির্মাণে ২৩৭ কোটি রূপি ব্যয় করা হয়েছে। মে, ২০১৮ সালে আফগানিস্তান ক্রিকেট বোর্ড (এসিবি) ঘোষণা করে যে, জুন, ২০১৮ সালে ভারতের মাটিতে স্বাগতিক দল হিসেবে আফগানিস্তান, বাংলাদেশ ক্রিকেট দলের মোকাবেলা করবে। এরফলে, এ স্টেডিয়ামটি প্রথম আন্তর্জাতিক খেলা আয়োজনের মর্যাদা লাভ করবে।

## ইতিহাস
২০০০ সালে উত্তরাখণ্ড রাজ্য হিসেবে প্রতিষ্ঠা পায়। উত্তরপ্রদেশে ক্রীড়া সুবিধাদি থাকায় উত্তরাখণ্ড খুব কমই রঞ্জী ট্রফি খেলা আয়োজনের সুযোগ পেতো। অবকাঠামোর অভাবে খেলোয়াড়েরা বিভিন্ন রাজ্যে চলে যেতে থাকেন।

নভেম্বর, ২০১২ সালে উত্তরাখণ্ডের তৎকালীন মুখ্যমন্ত্রী বিজয় বাহুগুণা স্টেডিয়ামের ভিত্তিপ্রস্তর স্থাপন করেন। এরপর ১৬ ডিসেম্বর, ২০১৬ তারিখে মুখ্যমন্ত্রী হরিষ রাওয়াত আইপিএলের সভাপতি রাজীব শুক্লাকে সাথে নিয়ে স্টেডিয়ামটির উদ্বোধন করেন। স্টেডিয়াম নির্মাণে মোট ২৩৭.২০ কোটি রূপি খরচ হয়। স্টেডিয়ামে ২৫,০০০ দর্শক বসার ব্যবস্থা রাখা হয়। দিবা-রাত্রির খেলাগুলোর জন্য ফ্লাড লাইট রয়েছে। প্রচলিত কুমাওনি চিত্রকলায় আইপান আকৃতিতে আসনগুলো স্থাপন করা হয়। রাজ্যের প্রথম আন্তর্জাতিকমানের স্টেডিয়ামটি ২৩ একর জমির উপর নির্মিত।

স্টেডিয়ামটিকে ভারতের মাটিতে দ্বিতীয় নিজ মাঠের মর্যাদা দিয়েছে আফগানিস্তান ক্রিকেট দল।

## তথ্যসূত্র

## বহিঃসংযোগ
Rajiv Gandhi International Cricket Stadium at ESPNcricinfo

বিষয়শ্রেণী:ভারতের ক্রিকেট মাঠ
বিষয়শ্রেণী:উত্তরাখণ্ডের খেলাধূলার মাঠ
বিষয়শ্রেণী:উত্তরাখণ্ডভিত্তিক ক্রীড়া
বিষয়শ্রেণী:দেরাদুনের ভবন ও স্থাপনা
বিষয়শ্রেণী:উত্তরাখণ্ডের ক্রিকেট মাঠ
বিষয়শ্রেণী:দেরাদুনভিত্তিক ক্রীড়া
বিষয়শ্রেণী:ভারতের প্রস্তাবিত খেলাধূলার মাঠ
বিষয়শ্রেণী:ভারতের টেস্ট ক্রিকেট মাঠ
বিষয়শ্রেণী:২০১৬-এ উত্তরাখণ্ডে প্রতিষ্ঠিত
বিষয়শ্রেণী:২০১৬-এ সম্পন্ন ক্রীড়া মাঠ
নরদিন আম্রাবাত

**নুরেদ্দিন** "**নরদিন**" **আম্রাবাত** (; জন্ম: ৩১ মার্চ ১৯৮৭) হলেন মরক্কোর একজন পেশাদার ফুটবলার, যিনি ইংরেজ ক্লাব ওয়াটফোর্ড ফুটবল ক্লাব হতে স্পেনীয় ক্লাব লেগানেসে ধারে এবং মরক্কো জাতীয় দলের হয়ে একজন মধ্যমাঠের খেলোয়াড় হিসেবে খেলেন।

## আন্তর্জাতিক ক্যারিয়ার
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।

## ব্যক্তিগত জীবন
তিনি হচ্ছেন মরক্কোর আরেক আন্তর্জাতিক খেলোয়াড় সোফয়ান আম্রাবাতের বড় ভাই।

## তথ্যসূত্র

## বহিঃসংযোগ

* 
* 
* 
* 
* Holland stats at OnsOranje

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মরক্কী ফুটবলার
বিষয়শ্রেণী:মরক্কোর পুরুষ আন্তর্জাতিক ফুটবলার
বিষয়শ্রেণী:পুরুষ ফুটবল উইঙ্গার
বিষয়শ্রেণী:এরেডিভিজির খেলোয়াড়
বিষয়শ্রেণী:সুপার লিগের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:তুরস্কে প্রবাসী ফুটবলার

বিষয়শ্রেণী:২০১২ গ্রীষ্মকালীন অলিম্পিকের ফুটবলার
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:ক্লাব দেপোর্তিভো লেগানেসের খেলোয়াড়
বিষয়শ্রেণী:মালাগা ফুটবল ক্লাবের খেলোয়াড়
বিষয়শ্রেণী:ওয়াটফোর্ড ফুটবল ক্লাবের খেলোয়াড়
বিষয়শ্রেণী:গালাতাসারায় ফুটবল ক্লাবের খেলোয়াড়
বিষয়শ্রেণী:কায়সেরিস্পোরের খেলোয়াড়
বিষয়শ্রেণী:২০১৯ আফ্রিকা কাপ অব নেশন্সের খেলোয়াড়
বিষয়শ্রেণী:এরস্টে ডিভিজির খেলোয়াড়
বিষয়শ্রেণী:গ্রিসে প্রবাসী ফুটবলার
বিষয়শ্রেণী:সৌদি পেশাদার লিগের খেলোয়াড়
বিষয়শ্রেণী:২০১৩ আফ্রিকা কাপ অব নেশন্সের খেলোয়াড়
বিষয়শ্রেণী:২০১২ আফ্রিকা কাপ অব নেশন্সের খেলোয়াড়
বিষয়শ্রেণী:নেদারল্যান্ডসের অনূর্ধ্ব-২১ আন্তর্জাতিক ফুটবলার
বিষয়শ্রেণী:১৯৮৭-এ জন্ম
বিষয়শ্রেণী:পিএসভি আইন্দোভেনের খেলোয়াড়
বিষয়শ্রেণী:আল নাসর ফুটবল ক্লাবের খেলোয়াড়
বিষয়শ্রেণী:সৌদি আরবে প্রবাসী ফুটবলার
বিষয়শ্রেণী:হাল সিটি এএফসির খেলোয়াড়
বিষয়শ্রেণী:ওলন্দাজ পুরুষ ফুটবলার
বিষয়শ্রেণী:ওলন্দাজ প্রবাসী পুরুষ ফুটবলারবিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:স্পেনে প্রবাসী পুরুষ ফুটবলার
উত্তর-পূর্ব পার্বত্য বিশ্ববিদ্যালয়

**উত্তর-পূর্ব পার্বত্য বিশ্ববিদ্যালয়** (এনইএইচইউ) হল ১৯৭৩ সালের ১৯ জুলাই ভারতীয় সংসদের একটি আইন দ্বারা প্রতিষ্ঠিত একটি কেন্দ্রীয় বিশ্ববিদ্যালয়। বিশ্ববিদ্যালয়টি মেঘালয় রাজ্যের রাজধানী শিলংয়ের উপকণ্ঠে অবস্থিত। মেঘালায়ের শিলং এবং তুরায় বিশ্ববিদ্যালয়ের দুটি ক্যাম্পাস রয়েছে। তুরা ক্যাম্পাসটি একজন প্রো-ভাইস চ্যান্সেলরের অধীনে কাজ করে। 

এই বিশ্ববিদ্যালয়টি **বিশ্ববিদ্যালয় মঞ্জুরি কমিশনের** *উৎকর্ষতার ক্ষমতাযুক্ত বিশ্ববিদ্যালয়* (২00৬ সালে প্রদত্ত)। এটি মেঘালয়, নাগাল্যান্ড, অরুণাচল প্রদেশ এবং মিজোরাম সহ উত্তরপূর্ব ভারতের রাজ্যগুলির জন্য একটি আঞ্চলিক বিশ্ববিদ্যালয় হিসেবে প্রতিষ্ঠিত হয়েছিল। এটি ১৯৯৪ সালে নাগাল্যান্ড বিশ্ববিদ্যালয় এবং ২০০১ সালে মিজোরাম বিশ্ববিদ্যালয়কে জন্ম দেয়। 

## প্রশাসন

প্রশাসনের প্রধান হলেন ভাইস-চ্যান্সেলর (ভিসি), যিনি পাঁচ বছরের মেয়াদে বিশ্ববিদ্যালয়ের পরিদর্শক, ভারতের রাষ্ট্রপতি, দ্বারা নিযুক্ত হন। মেঘালয়ের গভর্নর হলেন প্রধান রেক্টর। ভিসি'র অধীনে আছেন দুজন প্রো-ভাইস-চ্যান্সেলর, তুরা ও শিলংয়ের দুটি ক্যাম্পাসের জন্য, এবং একজন রেজিস্ট্রার।  এপ্রিল ২০১৮ সালের হিসাব মত ভিসি আছেন এস কে শ্রীবাস্তব। 

শুরুতে, শিলং এ এনইএইচইউ বা উত্তর-পূর্ব পার্বত্য বিশ্ববিদ্যালয়ের শিক্ষাবিভাগ ও প্রশাসন শিলং শহরে তিনটি প্রধান স্থান থেকে কাজ করছিল; একটি ময়ূরবঙ্গের প্রাক্তন মহারাজার থেকে, আর একটি বিজনির রানীর থেকে এবং তৃতীয়টি মেঘালয় সরকারের থেকে যা হর্স-শু বিল্ডিং নামে পরিচিত। বিশ্ববিদ্যালয়টি এখন তার কেন্দ্রীয় প্রশাসন চালায় তার প্রধান ক্যাম্পাস মকাইনরো-উমসিং থেকে। 

## বিদ্যায়তন
এনইএইচএউ- এর দুটি একাডেমিক ক্যাম্পাস রয়েছে, একটি শিলংয়ের মকাইনরো-উমসিং এলাকায় এবং অন্যটি চন্দমারির তুরা তে। শিলং হল একাডেমিক এবং প্রশাসনিক বিভাগের সদর দপ্তর। প্রধান ক্যাম্পাসটি ১২২৫ একর এলাকা নিয়ে বিস্তৃত। এখানে জায়গা পেয়েছে ন্যাশনাল কাউন্সিল অব সায়েন্স যাদুঘর (এনসিএসএম), ইন্দিরা গান্ধী ন্যাশনাল ওপেন ইউনিভার্সিটি (আইজিএনওউ), ইন্ডিয়ান কাউন্সিল অফ সোশ্যাল সায়েন্স রিসার্চ (আইসিএসএসআর), স্পোর্টস অথরিটি অফ ইন্ডিয়া (এসএআই) এবং ইংলিশ ও ফরেন ল্যাঙ্গুয়েজেস ইউনিভার্সিটি (ইএফএলইউ)। 

## গ্রন্থাগার
কেন্দ্রীয় গ্রন্থাগারটি ১৯৭৩ সালে শুরু হয়েছিল ৬০০ সংগৃহীত বই দিয়ে। এর সদস্যপদে আছেন বিশ্ববিদ্যালয় এবং কলেজ শিক্ষকেরা, স্নাতকোত্তর এবং স্নাতক সাম্মানিক ছাত্ররা এবং অশিক্ষক কর্মীরা। শিলং ক্যাম্পাসের স্থায়ী গ্রন্থাগারটি ভারতের উত্তর-পূর্ব অঞ্চলের উন্নয়ন মন্ত্রক (MDoNER) এর আর্থিক সহায়তা পেয়েছে এবং ২০০৬ সালে এটির উদ্বোধন করা হয়। এখন এখানে ২,৩০,০০০-এরও বেশি বই, ৩৮,০০০ সাময়িক পত্রিকার সংগ্রহ রয়েছে এবং এটি ৩১৬ টি বিদেশী এবং ৩৬৬ টি ভারতীয় পত্রিকার গ্রাহক। 

## বিচারব্যবস্থা এবং অনুমোদিত কলেজ
বিশ্ববিদ্যালয়ের অধিকারের সীমা মূলতঃ মেঘালয় এবং নাগাল্যান্ড রাজ্যে এবং পূর্বকালীন অরুণাচল প্রদেশ ও মিজোরামের কেন্দ্রশাসিত অঞ্চলে বিস্তৃত। ৬ সেপ্টেম্বর ১৯৯৪ নাগাল্যান্ড বিশ্ববিদ্যালয় প্রতিষ্ঠার পর এনইএইচএউ এর এক্তিয়ার নাগাল্যান্ডের উপর বন্ধ হয়ে যায়। একইভাবে মিজোরাম বিশ্ববিদ্যালয় প্রতিষ্ঠার সাথে সাথে মিজোরামের উপর এনইএইচইউ এর এক্তিয়ার জুন ২০০১ সাল থেকে বন্ধ হয়ে যায়। এখন অরুণাচল প্রদেশেরও নিজস্ব বিশ্ববিদ্যালয় রয়েছে।

## তথ্যসূত্র

## বহিঃসংযোগ

বিষয়শ্রেণী:ভারতের কেন্দ্রীয় বিশ্ববিদ্যালয়
বিষয়শ্রেণী:১৯৭৩-এ প্রতিষ্ঠিত শিক্ষাপ্রতিষ্ঠান
এলাহাবাদ বিশ্ববিদ্যালয়

**এলাহাবাদ বিশ্ববিদ্যালয়**, সাধারণভাবে এলাহাবাদ বিশ্ববিদ্যালয় ও প্রয়াগ/প্রয়াগরাজ বিশ্ববিদ্যালয় নামে পরিচিত একটি সরকারী কেন্দ্রীয় বিশ্ববিদ্যালয়, যা ভারতের উত্তরপ্রদেশ রাজ্যের এলাহাবাদ শহরে অবস্থিত। ১৮৮৭ সালের ২৩ সেপ্টেম্বরে প্রতিষ্ঠিত এটি ভারতের চতুর্থ প্রাচীনতম আধুনিক বিশ্ববিদ্যালয়।  এর উৎপত্তি মুইর সেন্ট্রাল কলেজে থেকে, যেটি উত্তর-পশ্চিমাঞ্চলের গভর্নর স্যার উইলিয়াম মুইর এর নামে ১৮৭৬ সালে প্রতিষ্ঠিত হয়। তিনি এলাহাবাদে সেন্ট্রাল ইউনিভার্সিটির ধারণা প্রস্তাব করেন, যা পরবর্তীকালে বর্তমান বিশ্ববিদ্যালয়ে বিবর্তিত হয়।  এক সময়ে এটিকে "প্রাচ্যের অক্সফোর্ড" বলা হ্ত।  ২৪শে জুন ২০০৫ সালে ভারতের কেন্দ্রীয় বিশ্ববিদ্যালয় কর্তৃপক্ষের *বিশ্ববিদ্যালয় এলাহাবাদ আইন ২০০৫*  মোতাবেক এর কেন্দ্রীয় বিশ্ববিদ্যালয়ের মর্যাদা পুনঃস্থাপিত হয়। 

## ইতিহাস
থাম্ব|মুয়ির সেন্ট্রাল কলেজ, বর্তমানে বিজ্ঞান অনুষদের আংশ।

মুইর সেন্ট্রাল কলেজের ভিত্তিপ্রস্তরটি ১৮৭৩ সালের ৯ ডিসেম্বর ভারতের গভর্নর-জেনারেল লর্ড নর্থব্রুক কর্তৃক স্থাপিত হয়। এই কলেজটি সংযুক্ত প্রদেশের লেফটেন্যান্ট গভর্নর, এর প্রতিষ্ঠার সহায়ক, স্যার উইলিয়াম মুইরের নামে নামকরণ করা হয়। বিল্ডিংটি উইলিয়াম এমারসন দ্বারা নকশা করা হয়েছিল, যিনি ইন্দো-সারাসেনিক, মিশরীয় এবং গ্রীক শৈলীর সমন্বয়ে কলকাতার ভিক্টোরিয়া মেমোরিয়াল এবং মুম্বইয়ের ক্রফোর্ড মার্কেটেরও নকশা করেছিলেন। 

প্রাথমিকভাবে এটি কলকাতা বিশ্ববিদ্যালয়ের অধীনে ছিল এবং পরবর্তীতে ২৩ শে সেপ্টেম্বর ১৮৮৭ সালে এলাহাবাদ বিশ্ববিদ্যালয় প্রতিষ্ঠিত হয়, যা কলকাতা বিশ্ববিদ্যালয়, বোম্বে বিশ্ববিদ্যালয়, মাদ্রাজ বিশ্ববিদ্যালয় এবং লাহোরের পাঞ্জাব বিশ্ববিদ্যালয় এর পরে ঔপনিবেশিক ভারতে প্রতিষ্ঠিত পঞ্চম বিশ্ববিদ্যালয়।
 
এটি মাধ্যমিক শিক্ষার দায়িত্ব সহ স্নাতক এবং স্নাতকোত্তর ডিগ্রির জন্য একটি উচ্চাংগের অধিভুক্তকরণ এবং পরীক্ষা বোর্ড হিসাবে শুরু হয়। ১৯০৪ সালে বিশ্ববিদ্যালয় তার নিজস্ব শিক্ষা বিভাগ প্রতিষ্ঠা করে এবং ডক্টরেট গবেষণা কর্মসূচি চালু করে। বিশ্ববিদ্যালয়টির সেনেট হল লেফটেন্যান্ট-গভর্নর স্যার জন হিউয়েট দ্বারা ১৯১২ সালে খোলা হয়। ১৯২১ সালে 'এলাহাবাদ বিশ্ববিদ্যালয় আইন ১৯২১' এর প্রবর্তনের সাথে মুইর সেন্ট্রাল কলেজটি বিশ্ববিদ্যালয়ের সাথে একীভূত হয় এবং পুনর্বিন্যস্ত হয় একত্রে শিক্ষা ও আবাসিক বিশ্ববিদ্যালয় রূপে। পরবর্তী কয়েক বছর ধরে এর অধিভুক্ত কলেজগুলিকে আগ্রা বিশ্ববিদ্যালয়ে স্থানান্তরিত করা হয় এবং মাধ্যমিক স্তরের পরীক্ষা পরিচালনার কাজটি স্থানান্তরিত হয়।
থাম্ব|আকাশ থেকে এলাহাবাদ বিশ্ববিদ্যালয়ের সিনেট হলের একটি দৃশ
 
১৯৫১ সালে, বিশ্ববিদ্যালয়টি স্থানীয় কিছু শিক্ষা প্রতিষ্ঠানকে স্বীকৃতি দেয় (তার মৌলিক ও ঐকিক চরিত্র বজায় রেখে) যেগুলি সংযুক্ত অনুমোদিত কলেজ হিসাবে আর্টস, কমার্স, বিজ্ঞান ও আইন বিষয়ে স্নাতক স্তরে শিক্ষা প্রদান করে।

বিশ্ববিদ্যালয়ের উত্তীর্ণ তালিকায় আছেন ভারতের একজন রাষ্ট্রপতি এবং দুজন উপরাষ্ট্রপতি, দুজন প্রাক্তন প্রধানমন্ত্রী, অনেকজন কেন্দ্রীয় এবং রাজ্যমন্ত্রী, কমপক্ষে চারজন সুপ্রিম কোর্টের প্রধান বিচারপতি সহ অগণ্য রাজনীতিবিদেরা। এই কৃতিত্ব সহ, উত্তর প্রদেশের বিশ্ববিদ্যালয়গুলির মধ্যে এর বিশেষ স্থানের পরিপ্রেক্ষিতে, রাষ্ট্রীয় সরকার জুলাই ১৯৯২ সালে এটিকে 'প্রিমিয়ার ইনস্টিটিউশন' ('বিশেষ অগ্রণী সংস্থা') হিসাবে আনুষ্ঠানিক স্বীকৃতি দেয়।

## তথ্যসূত্র

বিষয়শ্রেণী:ভারতের কেন্দ্রীয় বিশ্ববিদ্যালয়
বিষয়শ্রেণী:১৮৮৭-এ ব্রিটিশ ভারতে প্রতিষ্ঠিত
বিষয়শ্রেণী:১৮৮৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৮৮৭-এ প্রতিষ্ঠিত বিশ্ববিদ্যালয় ও কলেজ
দক্ষিণ এশীয় বিশ্ববিদ্যালয়

**দক্ষিণ এশীয় বিশ্ববিদ্যালয়** (এসএইউ) হল দক্ষিণ এশীয় আঞ্চলিক সহযোগিতা সংস্থার (সার্ক) আট সদস্য রাষ্ট্র আটটি দেশ তথা আফগানিস্তান, বাংলাদেশ, ভুটান, ভারত, মালদ্বীপ, নেপাল, পাকিস্তান ও শ্রীলঙ্কা দ্বারা মনোনীত একটি আন্তর্জাতিক বিশ্ববিদ্যালয়।  দক্ষিণ এশীয় বিশ্ববিদ্যালয় ২০১০ সালে ভারতের আকবর ভবনের একটি অস্থায়ী ক্যাম্পাসে ছাত্র ভর্তি শুরু করে।  এর স্থায়ী ক্যাম্পাস হবে  ইন্দিরা গান্ধী জাতীয় উন্মুক্ত বিশ্ববিদ্যালয়ের পাশে ভারতের দক্ষিণ দিল্লির ময়দান গাঢ়ি তে।  বিশ্ববিদ্যালয়ের প্রথম শিক্ষাবর্ষ আগস্ট ২০১০ সালে অর্থনীতি এবং কম্পিউটার বিজ্ঞান এই দুটি স্নাতকোত্তর একাডেমিক প্রোগ্রামের দ্বারা শুরু হয়েছিল। ২০১৪ সাল পর্যন্ত এসএইউ, মাস্টার্স এবং এমফিল/পিএইচডি ডিগ্রী প্রদান করেছে ফলিত গণিত, বায়োটেকনোলজি, কম্পিউটার বিজ্ঞান, উন্নয়ন অর্থনীতি, আন্তর্জাতিক সম্পর্ক, আইন এবং সমাজবিজ্ঞানে।  সার্কের আট দেশের পররাষ্ট্র মন্ত্রী দ্বারা স্বাক্ষরিত একটি আন্তঃসরকার চুক্তির ভিত্তিতে সকল সদস্য দেশ দ্বারা এই বিশ্ববিদ্যালয়ের ডিগ্রীগুলি স্বীকৃত।
 
দক্ষিণ এশীয় বিশ্ববিদ্যালয়টি প্রধানত আটটি সার্কভুক্ত দেশ থেকে শিক্ষার্থীদের আকর্ষণ করে, যদিও অন্যান্য মহাদেশের শিক্ষার্থীরাও এখানে ভর্তি হয়। শিক্ষার্থীদের ভর্তিতে সদস্য দেশের জন্য কোটা ব্যবস্থা রয়েছে। প্রতি বছর দক্ষিণ এশীয় বিশ্ববিদ্যালয়টি আটটি সদস্য দেশের একাধিক কেন্দ্রে ভর্তির পরীক্ষা পরিচালনা করে।

বিশ্ববিদ্যালয়ের প্রতিষ্ঠাতা সভাপতি, জি কে চড্ডা, ১ মার্চ ২০১৪ সালে মারা যান। দক্ষিণ এশীয় বিশ্ববিদ্যালয়ের মুখ্য উপদেষ্টা পদে, যখন বিশ্ববিদ্যালয়টি (এসইউ) একটি প্রকল্প পর্যায়ে ছিল, এবং পরবর্তীকালে এর সভাপতি পদে যোগদানের পূর্বে তিনি প্রধানমন্ত্রীর অর্থনৈতিক উপদেষ্টা ছিলেন। তিনি নিউ দিল্লির জওহরলাল নেহরু বিশ্ববিদ্যালয়ের ভাইস চ্যান্সেলর হিসেবেও কিছুদিন কর্মরত ছিলেন।  ৩রা নভেম্বর ২০১৪ সালে, ডাঃ কবিতা শর্মা  এই বিশ্ববিদ্যালয়ের সভাপতি হিসাবে দায়িত্ব গ্রহণ করেন।

## প্রতিষ্ঠা

২০০৫ সালের নভেম্বরে ঢাকায় অনুষ্ঠিত ত্রয়োদশ সার্ক সম্মেলনে, ভারতীয় প্রধানমন্ত্রী মনমোহন সিং সার্কের সদস্য দেশগুলির শিক্ষার্থী ও গবেষকদের কাছে বিশ্বমানের সুযোগ-সুবিধা ও পেশাদার অনুষদ প্রদানের জন্য দক্ষিণ এশীয় বিশ্ববিদ্যালয় প্রতিষ্ঠার প্রস্তাব করেছিলেন।  ১৪ তম সার্ক সম্মেলনে "দক্ষিণ এশীয় বিশ্ববিদ্যালয় প্রতিষ্ঠার জন্য আন্তঃসরকার চুক্তি" স্বাক্ষরিত হয় এবং সার্কের সদস্য রাষ্ট্রগুলিও সিদ্ধান্ত নেয় যে এই বিশ্ববিদ্যালয়টি ভারতে প্রতিষ্ঠিত হবে।  অধ্যাপক জি কে চাড্ডা, অর্থনৈতিক উপদেষ্টা পরিষদের সদস্য এবং জওহরলাল নেহেরু বিশ্ববিদ্যালয়ের সাবেক উপাচার্য, আনুষ্ঠানিকভাবে প্রকল্পের সিইও নিযুক্ত হন। 

ভারত বিশ্ববিদ্যালয়টির প্রতিষ্ঠার জন্য প্রায় ২৩.৯৯ মিলিয়ন মার্কিন ডলারের তহবিল প্রদান করে, যা ২০১৪ সাল পর্যন্ত বিশ্ববিদ্যালয়ের পূর্ণ প্রতিষ্ঠার মোট ব্যয়ের প্রায় ৭৯ শতাংশ।

## তথ্যসূত্র

## বহিঃসংযোগ

বিষয়শ্রেণী:ভারতের কেন্দ্রীয় বিশ্ববিদ্যালয়
বিষয়শ্রেণী:২০১০-এ দিল্লিতে প্রতিষ্ঠিত
বিষয়শ্রেণী:আন্তর্জাতিক বিশ্ববিদ্যালয়
বিষয়শ্রেণী:দিল্লির বিশ্ববিদ্যালয় ও কলেজ
বিষয়শ্রেণী:দিল্লির বিশ্ববিদ্যালয়
বিষয়শ্রেণী:২০১০-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:বাংলাদেশের আন্তর্জাতিক বিশ্ববিদ্যালয়